kalixlouiis/myanmar-wikipedia-corpus huggingface dataset:
ထိုကိစ္စသည် ကျမ်းတော်မြတ်ကုရ်အာန်မှ ပြဋ္ဌာန်းသော အကြောင်းကိစ္စတစ်ခုဖြစ်ပေသည်။
ထိုအမိန့်ကို ကျွန်ုပ်တို့ဘက်မှ ငြင်းဆို၍ မရနိုင်သလို ထိုကျမ်းအပေါ်သက်ဝင်ယုံကြည်သော အမျိုးသမီးများမှလည်း ငြင်းဆန်၍ မရနိုင်ပါ။
အစ္စလာမ်၊ကျမ်းတော်မြတ်ကုရ်အာန်နှင့်သာသနာတို့သည် အမျိုးသမီးတို့၏ဂုဏ်သိက္ခာကို ထိန်းသိမ်းကာကွယ်လိုကြသည်။
ထိုသည်မှာ ပြောင်းလဲခြင်းဖြစ်သည်။
ဤစီတန်းဆန္ဒပြပွဲများတွင် အမျိုးသမီးများနှင့်မိန်းကလေးများကို လာရောက်ဖို့ရန်မည်သူက တိုက်တွန်းခဲ့ပါသနည်း။
(မည်သူကမျှတိုက်တွန်းခဲ့ခြင်းမရှိပါ၊အားလုံးသောသူတို့သည် မိမိတို့၏ဆုံးဖြတ်ချက်ကိုယ်စီနှင့် ထိုစီတန်းဆန္ဒပြပွဲများသို့ (ရှားဘုရင်ကို တော်လှန်ရန်)လာရောက်ခဲ့ကြသည်။
) မိမိတို့၏ကိုယ်ပိုင်ဆုံးဖြတ်ချက်နှင့်သာ ဤဟေဂျားဘ်ကို အီရန်အမျိုးသားနှင့် အစ္စလာမ့်ကြွေးကြော်မှု ဟုသတ်မှတ်ခဲ့ကြခြင်းသာလျှင်ဖြစ်ပေသည်။
သဇ်ရသ်အာယသွလ္လာဟ် ရူဟွလ္လာဟ် ခိုမေနီ သည် ဖခင်တစ်ဦးမိမိ၏သားသမီးများကို ဆုံးမသကဲ့သို့ ဆုံးမစကားပြောကြာရင်းလမ်းညွှန်ခဲ့သည်မှာ -အသင်တို့သည် ဟေဂျားဘ်အား အလေးထားမည်ဆိုပါက အစ္စလာမ်နှင့် အီရန်ကို ပိုမိုအားဖြစ်ထွန်းစေမည်။
အစ္စလာမ်၊ကုရ်အာန်နှင့် သာသနာ့ပညာရှင်ကြီးများသည် ကျွန်ုပ်တို့ အမျိုးသမီးများ၏ ဂုဏ်သိက္ခာကို ထိန်းသိမ်းစောင့်ရှောက်ပေးလိုကြသည်။
ထိုသည်ကား အကြောင်းအရာအစစ်အမှန်ပင်ဖြစ်လေသည်။
အတင်းအကျပ်ပြုလုပ်ခြင်းထို၌ အလျဉ်းမရှိထားပေ။
ထိုကာလတွင် ဟေဂျားဘ်အား ဆန့်ကျင်တိုက်ခိုက်သူတို့အကြား ဟေဂျားဘ် အားလက်ခံကျင့်သုံးပြီး မလုပ်မနေရဟု ယူဆထားသူများကလည်း ခိုင်လုံသောသက်သေအထောက်အထားများဖြင့် "ဟေဂျားဘ်သည် မပြုမနေရ (ဝါဂျီဘ်)ဖြစ်ကြောင်း"ကြေညာခဲ့ကြသည်။
အီရန်သက္ကရာဇ် ၁၃၅၉ ခုနှစ်တွင် အေမာမ်ခိုမေနီ၏ အမိန့်ဖြင့် အမျိုးသမီးများ ဟေဂျားဘ် မပါပဲ အစိုးရရုံးဌာနများသို့ဝင်ရောက်ခြင်းအား တားဆီးခဲ့လေသည်။
၁၃၆၂ခုနှစ်တွင် အစ္စလာမ့်အကြံပေးလွှတ်တော်မှ ဟေဂျားဘ် မပါရှိပဲ အများနှင့်သက်ဆိုင်သော နေရာများတွင် သွားလာမှုပြုပါက အစ္စလာမစ်နိုင်ငံတည်ဆဲဥပဒေအရ အရေးယူခြင်းခံရမည်ဖြစ်ပြီး ၎င်းသူမသည် ကြိမ်ဒဏ် (၇၂) ရိုက်ခြင်းခံရမည်။
အကယ်၍ ဟေဂျားဘ်ပြုလုပ်မှုတွင် လုံခြုံမှုမရှိပါက တရားဥပဒေအရ အရေးယူခြင်းခံရမည်ဖြစ်ပြီး ဒဏ်သတ်ခြင်းခံရမည်ဖြစ်သည်ဟု ဥပဒေထုတ်ပြန် ကြေညာခဲ့သည်။
جریمه‌های یک میلیون تومانی برای 'بدحجابی' در مشهد ဟေဂျားဘ်အား တားမြစ်သော နိုင်ငံများ တူရကီ ၎င်းနိုင်ငံတွင် အစိုးရတက္ကသိုလ်များတွင် ဟေဂျားဘ်နှင့်ကျောင်းတက်ခြင်းအား တားမြစ်မှုရှိခဲ့သလို ၂၀၀၈ ခုနှစ်တွင် တူရကီပါလီမန်မှ ထိုဥပဒေကို ပယ်ဖျက်ခဲ့သည်။
အီရန် အီရန်နိုင်ငံဘုရင် ရေဇာရှားသည် အီရန်သက္ကရာဇ်၁၃၁၄၊ ဒေးယ်လ(၁၀ လပိုင်း)၊၁၇ ရက်နေ့တွင် ဟေဂျားဘ် မပြုရဥပဒေကိုပြဋ္ဌာန်းခဲ့သည်။
သို့သော် ထိုဥပဒေကို များမကြာမီကာလတွင် ပျက်ပယ်သွားခဲ့သည်။
ပြင်သစ်နိုင်ငံ ပြင်သစ်အစိုးရသည် ၂၀၀၄ ခုနှစ်မှစ၍ ကျောင်းများနှင့်တက္ကသိုလ်များအပြင် အစိုးရပိုင်ဌာနများတွင် ဟေဂျားဘ်ပြုလုပ်ခြင်းကို တားမြစ်ပိတ်ပင်ခဲ့လေသည်။
right|ပြင်သစ်တွင် ဟေဂျားဘ်အား ဘာသာရေးအမှတ်အသားဟု ယူစကာ တားမြစ်ခဲ့သည့် စာတမ်း ဆိုဗီယက်ပြည်ထောက်စုမှခွဲထွက်နိုင်ငံများနှင့်အာရှအလယ်ပိုင်း သာဂျီကစ္စတန်၊အဇာဘိုင်ဂျန်နှင့် ကိရ်ကစ္စန်နိုင်ငံတို့တွင် ကျောင်းများ၌ အမျိုးသမီးများဟေဂျားပြုလုပ်ခြင်းကို တားမြစ်ခဲ့သည်။
ထိုတားမြစ်မှုသည် ကွန်မြူနစ်ဝါဒကို ကျင့်သုံးသော ရုရှားအစိုးရလက်ထက်တွင်ဖြစ်သည်။
ကိုးကား ရင်းမြစ် Category:အာရပ် ယဉ်ကျေးမှု။
သုဿာန်ဓုတင် သည် ကိလေသာများကို ခါထုတ် ခေါင်းပါးစေသည့် အကျင့်တစ်ခု ဖြစ်သည်။
သုဿာန်ဓုတင် ဆောက်တည်မည့်ရဟန်းသည် သန်းခေါင်ယံပတ်လုံး သုဿာန်နေ၍ မိုးသောက်ယံ၍ သုဿာန်မှ ထွက်သင့်သည်ဟု အင်္ဂုတ္တိုရ်ဆောင်မထေရ်များက ဆိုကြသည်။
ဤတွင် လူတို့က သုဿာန်ဟု သတ်မှတ်ထားသော်လည်း လူသေအလောင်း မဖုတ်၊ မချ၊ မမြှုပ်၊ မရှို့ရသေးလျှင် သုဿာန်မမည်ပေ။
အလောင်းကို မီးရှို့ အပ်သော်သာ သုသာန် မည်၏။
အလောင်းကို မီးရှို့ရာအခါမှ စ၍ ၁၂-နှစ်တိုင် ကာလကြာအောင် စွန့်ပစ်ထားအပ်သော်လည်း သုသာန်ပင်ဖြစ်၏။
သုသာန်၌ နေသောရဟန်းသည် စင်္ကြံမဏ္ဍပ်စသည်တို့ကို ဆောက်လုပ်စေ၍ ညောင်စောင်း အင်းပျဉ် ခင်းစေကာ သောက်ရေသုံးဆောင်ရေ တည်ထားစေလျက် စာပေပို့ချပြီး မနေရ။
ဓုတင်ကို ဆောင်ရန် ဝန်လေးလှ၏။
ဆောက်တည်ပုံ ဤဓုတင်အား ဆောက်တည်မည့်ရဟန်းသည် နသုသာနံ ပဋိက္ခိပါမိ ဟု ပါဠိဘာသာဖြင့်လည်းကောင်း၊ သုသာန်မဟုတ်သော အရပ်ကို ပယ်ပါ၏ ဟု မြန်မာဘာသာဖြင့်လည်းကောင်း၊ သောသာနိကင်္ဂံ သမာဒိယာမိ ဟု ပါဠိဘာသာဖြင့်လည်းကောင်း၊ သုသာန်၌ နေလေ့ရှိသော ရဟန်း၏ အကြောင်းစေတနာကို ဆောက်တည်ပါ၏ ဟု မြန်မာဘာသာဖြင့်လည်းကောင်း ရွတ်ဆိုကာ ဆောက်တည်ရ၏။
ရှောင်ကြည်ရန်များ ဖြစ်၍ ဖြစ်ပေါ်လာသော ဘေးရန်ကို ပယ်ဖျောက်နိုင်ရန် သံဃာ့ထေရ်နှင့် သက်ဆိုင်ရာ အာဏာပိုင်လူကြီးမင်းတို့ကို အသိပေး၍ မမေ့မလျော့ နေရ၏။
စင်္ကြံသွားသောအခါ ထက်ဝက်သော မျက်စိဖြင့်အလောင်းကောင် မီးရှို့ရာကို စောင်းငဲ့ကြည့်ကာ စင်္ကြံသွား ရာ၏။
သုသာန်သို့ သွားသောအခါ အများတကာ သွားရိုး လမ်းမမှ မဖဲမသွားပဲ ရှောင်လွှဲခါ၍ ဖြတ်လမ်းခရီးဖြင့် (မိမိ၏ သောသာ နိကအဖြစ် မသိစေရန် လျှို့ဝှက်၍) သွားရ၏၊ လာဘသက္ကာရကို မျှော်လင့် တောင့်တ၍ ယင်းဓုတင်ကို ဆောက်တည်သော ပိယဂါမိက ရဟန်း (မ၊ဋ္ဌ၊၁၊၁၂၀-၁)ကဲ့သို့ ညအခါ၌ အထင်မှားသဖြင့် ကြောက်လန့်မှုမဖြစ်စေရန် နေ့အခါက သစ်ငုတ်, ချုံဖုတ် စသည်ကို မှတ် မှတ်သားသား ကြည့်ရှုထားသင့်၏။
ညအခါ၌ ကြောက်မက်ဖွယ်ရာ ဟစ်အော်ကာဖြင့် လှည့်လည်သွားလာနေသော ဘီလူး သရဲ သဘက်တို့ကို တစုံတခု ခဲဒုတ်စသည်ဖြင့် ပစ်ခတ်မှု မပြုကောင်း။
တရက်တလေမျှ သုသာန်သို့ မသွားပဲ မနေရ။
သုသာန်၌ သန်းခေါင် (မဇ္ဈိမ) ယာမ် ကုန်စေပြီးလျှင် မိုးသောက် (ပစ္ဆိမ) ယာမ်၌ ပြန်လာနိုင်၏ဟု အင်္ဂုတ္တရနိကာယ်ဆောင် မထေရ်တို့ မိန့်ဆိုကြသည်။
သောသာနိကဓုတင်ဆောင် ရဟန်းများသည် ဆီထွေး, နှမ်းလှော်, ပဲ, ထမင်း, ငါး, အမဲ, နို့ရည်, ဆီ, တင်လဲတို့ကို မစားပဲ ရှောင်ကြဉ်ရသည်။
ဒကာ, ဒကာမတို့၏ အိမ်သို့လည်း မဝင်ရချေ။
ဓုတင်ဆောင် ရဟန်း၃-မျိုး ဤ၌လည်း (၁) အမြတ်စား (ဥက္ကဋ္ဌ) ဓုတင်ဆောင် ရဟန်းသည် အလောင်းကောင်ကို မပြတ် မီးရှို့ ရာ မပြတ်အပုပ်နံ့နံရာ ငိုကြွေးသံ မပြတ်ရာ သုသာန်မှာ နေရ၏။
(၂) အလတ်စား (မဇ္ဈိမ) ဓုတင်ဆောင် ရဟန်းသည် ပြဆိုပြီး အချက်တခုခုရှိရာ သုသာန်မှာ နေရ၏။
(၃) အညံ့စား (= မုဒုက) ဓုတင် ဆောင်ရဟန်းသည် သုသာန်လက္ခဏာရောက် ကာမျှဖြစ်သော သုသာန်၌ နေနိုင်သည်။
တိပိဋကအဘိဓာန် အတွဲ-၁၁ ဓုတင် ပျက်စီးခြင်း သုဿာန်မဟုတ်သော အရပ်၌နေလျှင် သုဿာန်ဓုတင် ပျက်၏။
သုဿာန်သို့ မသွားသောနေ့၌ ဓုတင်ပျက်သည်ဟု အင်္ဂုတ္တိုရ်ဆောင် ရဟန်းများက ဆိုကြသည်။
သောသာနိက ဓုတင်ဆောင်ရကျိုး (၁) သေခြင်း၌ ဖြစ်သောသတိကို အဖန်ဖန် ရနိုင်ခြင်း၊ (၂) မမေ့မလျော့ နေလေ့ရှိသူ ဖြစ်ခြင်း၊ (၃) အသုဘနိမိတ်ကို ရခြင်း၊ (၄) ကာမရာဂကို ပယ်ဖျောက်နိုင်ခြင်း၊ (၅) အမြဲ မပြတ် ခန္ဓာကိုယ်၏ အသုဘ သဘောကို မြင်ခြင်း၊ (၆) သံဝေဂ များစွာ ဖြစ်ခြင်း၊ (၇) အာရောဂျမဒ (ကျန်းမာခြင်းကို စွဲ၍ မာန်ယစ်ခြင်း) စသည်ကို ပယ်ဖျောက် နိုင်ခြင်း၊ (၈) ဘေးကြီး ဘေးငယ်ကို သည်းခံနိုင်ခြင်း၊ (၉) ဘီလူး သရဲ သဘက်တို့၏ လေးစားမှုကို ခံရခြင်း၊ (၁၀) အပ္ပိစ္ဆတာ စသော ဂုဏ်တို့အားလျော်သော အသက် မွေးမှုရှိခြင်း ဟူသော အကျိုးတို့ကို ရနိုင်သည် (ဝိသုဒ္ဓိ၊၁၊၇၄-၅)။
တိပိဋကအဘိဓာန် အတွဲ-၁၁ တိုက်တွန်းချက် သုသာန်ဓုတင်ဆောင်ပုဂ္ဂိုလ်သည် မရဏာနုဿတိဘာဝနာ အစွမ်းကြောင့် အိပ်မက်၌လည်း မမေ့မလျော့ရှိ၏။
များစွာသော အသုဘနိမိတ်တို့ကြောင့် ကာမရာဂတည်းဟူသော ကိလေသာစိတ်များ မဖြစ်စေနိုင်ကုန်။
ပြန့်ပြောကြီးကျယ်များပြားသော ထိတ်လန့်တတ်သော သံဝေဂဉာဏ်သို့ ရောက်သောကြောင့် မာန်ယစ်ခြင်းကို ပယ်နိုင်၍ သေခြင်းကင်းရာ ငြိမ်းအေးချမ်းသာသော နိဗ္ဗာန်ကို ဦးတည်လျက် ကောင်းစွာလုံ့လပြု၍ ကြိုးစားအားထုတ်တတ်၏။
ဤသို့လျှင် များပြားလှစွာသော ဂုဏ်ကျေးဇူးတို့ကို ဖြစ်ထွန်းစေတတ်သောကြောင့် ယောဂီရဟန်းမြတ်သည် သုသာန်ဓုတင်ဆောင်ခြင်းကို ကောင်းစွာကြိုးစား အားထုတ်အပ်ပေတော့သတည်း။
ဝတ္ထုမှာ ကလေးဘဝကို ပြန်ပြောင်းအောက်မေ့ ပြောပြနေသော ကာဂျစ်ပန်းချီဆရာ Seit ၏အမြင်ကို ရေးဖွဲ့ထားသော ဝတ္ထုတစ်ပုဒ်ဖြစ်သည်။
သူအကို ဆာဒစ်သည် ရှေ့တန်းတစ်နေရာသို့ရောက်နေစဉ် (ဒုတိယကမ္ဘာစစ်အတွင်း ဆိုဗီယက်စစ်သားအဖြစ်) သူ့မရီး ဂျမီလာနှင့် ဒေသခံ မသန်စွမ်းလူငယ် ဓနိယကြား အချစ်ဇာတ်လမ်းကို အသေးစိတ်ပြောပြနေပုံကို ချယ်မှုန်းထားသော ဇာတ်လမ်းတစ်ပုဒ်ဖြစ်သည်။
ဇာတ်လမ်းအတွင်း သဲလွန်စများကို အခြေခံကြည့်လျှင် ကာဂျစ္စတန်နိုင်ငံ အနောက်မြောက်ပိုင်း တာလပ်စ်ပြည်နယ်ဖြစ်နိုင်သည်။
ဝတ္ထုမှာ စုပေါင်းလယ်ယာယဉ်ကျေးမှုကို အမြင့်ဆုံးအခြေအနေရောက်နေချိန်ကို နောက်ခံအဖြစ် ရေးဖွဲ့ထားခြင်း ဖြစ်သည်။
လူဝစ် အာရာဂွန်က ထိုဝတ္ထုငယ်အား "ကမ္ဘာ့အလှဆုံးအချစ်ပုံပြင်"ဟု ချီးကျူးခဲ့သည်။
Erich Follath and Christian Neef, "Kyrgyzstan Has Become an Ungovernable Country", SPIEGEL ONLINE International, 8 October 2010. ထိုဝတ္ထုကို ဆရာမြသန်းတင့်မှ မိုးအဆုံး မြေအဆုံး ဟုသော အမည်ဖြင့် မြန်မာဘာသာသို့ ပြန်ဆိုခဲ့သည်။
အွန်လိုင်းတွင် ရရှိနိုင်သော မူများ Jamila — A translation of Jamilia into English by Fainna Glagoleva Джамиля — Download of the 1968 movie production of the story ပုံနှိပ်မူဖြင့် ရရှိနိုင်သော အင်္ဂလိပ်ဘာသာပြန်ဝတ္ထု Jamilia, translated James Riordan, Telegram Books, London, 2012 ကိုးကား Category:ဆိုဗီယက်ခေတ် ဝတ္ထုများ ကဏ္ဍ:၁၉၅၈။
၂၀၁၉ ခုနှစ် အရှေ့တောင်အာရှ အသက် ၂၂ နှစ်အောက် ချန်ပီယံရှစ်ဘောလုံးပြိုင်ပွဲ သည် အာဆီယံဘောလုံးအဖွဲ့ချုပ် မှ ဒုတိယအကြိမ် အသက် ၂၂ နှစ်အောက်ဘောလုံးသမားများအတွက် ကျင်းပသော ​ဘောလုံးပြိုင်ပွဲ ဖြစ်သည်။
ထိုပြိုင်ပွဲကို ၂၀၁၉ အ​ရှေ့​တောင်အာရှ အားကစားပြိုင်ပွဲ၏ အမျိုးသားအသက် ၂၂ နှစ်အောက် ဘောလုံးပြိုင်ပွဲမစတင်မီအကြိုပြိုင်ပွဲအဖြစ် ကမ္ဘောဒီးယားနိုင်ငံ က အိမ်ရှင်အဖြစ် လက်ခံကျင်းပသွားမည် ဖြစ်သည်။
အိမ်ရှင်ရွေးချယ်ခြင်း ကွာလာလမ်ပူမြို့တွင် ၂၀၁၈ ခုနှစ် ဩဂုတ်လ ၂၅ ရက်နေ့က ပြုလုပ်ခဲ့သော အာဆီယံဘောလုံးအဖွဲ့ချုပ်ကောင်စီအစည်းအဝေးတွင် ကမ္ဘောဒီးယားနိုင်ငံ ကို အိမ်ရှင်အဖြစ်ကျင်းပခွင့်ပြုခဲ့သည်။
အုပ်စုမဲခွဲခြင်း အုပ်စုမဲခွဲပွဲကို ​၂၀၁၈ ခုနှစ် ​အောက်တိုဘာလ ၁၅ ရက်​​နေ့တွင် ကမ္ဘောဒီးယားနိုင်ငံ၊ဖနွမ်းပင်မြို့၌ ကျင်းပ​သော အာဆီယံဘောလုံးအဖွဲ့ချုပ် ပြိုင်ပွဲကျင်းပ​ရေး​ကော်မတီအစည်အ​ဝေးတွင် ပြုလုပ်ခဲ့သည်။
အုပ်စုအဆင့် စံ​တော်ချိန်များမှာ UTC+7:00 ဖြစ်သည်။
အုပ်စု (က) အုပ်စု (ခ) အသင်းပွဲနိုင်သ​ရေရှုံးရဂိုး​ပေးဂိုးဂိုးကွာခြားချက်ရမှတ်၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀၀ 'နုတ်ထွက်' ရှုံးထွက်အဆင့် အကြိုဗိုလ်လုပွဲ တတိယ​နေရာလုပွဲ ဗိုလ်လုပွဲ ကိုးကား Category:အရှေ့တောင်အာရှ အသက် ၂၃ နှစ်အောက် ချန်ပီယံရှစ်ဘောလုံးပြိုင်ပွဲ။
၂၀၀၅ ခုနှစ် အရှေ့တောင်အာရှအသက် ၂၃ နှစ်အောက် ချန်ပီယံရှစ်ဘောလုံးပြိုင်ပွဲ သည် အာဆီယံဘောလုံးအဖွဲ့ချုပ် မှ ပထမဆုံးအကြိမ်အဖြစ် အသက် ၂၃ နှစ်အောက်အမျိုးသားဘောလုံးသမားများအတွက် ကျင်းပသော ပြိုင်ပွဲဖြစ်သည်။
ထိုပြိုင်ပွဲကို ဒီဇင်ဘာလတွင် ကျင်းပခဲ့သည့် ၂၀၀၅ ခုနှစ် အရှေ့တောင်အာရှ အားကစားပြိုင်ပွဲ၏ အမျိုးသားအသက် ၂၃ နှစ်အောက် ဘောလုံးပြိုင်ပွဲအကြို ကျင်းပသော ပြိုင်ပွဲလည်း ဖြစ်သည်။
ပွဲစဉ်များအားလုံး၏အချိန်များမှာ ထိုင်းစံ​တော်ချိန် (UTC+7) ဖြစ်သည်။
အုပ်စုအဆင့် အုပ်စု (က) အသင်းများပွဲနိုင်သရေရှုံးရဂိုးပေးဂိုးဂိုးကွာခြားချက်ရမှတ်၃၂၁၀၁၄၃+၁၁၇၃၂၁၀၆၂+၄၇၃၁၀၂၇၉−၂၃၃၀၀၃၁၁၄−၁၃၀ အုပ်စု (ခ) အသင်းများပွဲနိုင်သရေရှုံးရဂိုးပေးဂိုးဂိုးကွာခြားချက်ရမှတ်၃၃၀၀၁၅၂+၁၃၉၃၂၀၁၇၇၀၆၃၁၀၂၅၆−၁၃၃၀၀၃၂၁၄−၁၂၀ ရှုံးထွက်အဆင့် အကြိုဗိုလ်လုပွဲ တတိယ​နေရာလုပွဲ ဗိုလ်လုပွဲ Category:အရှေ့တောင်အာရှ အသက် ၂၃ နှစ်အောက် ချန်ပီယံရှစ်ဘောလုံးပြိုင်ပွဲ။
မီ ရုပ်ရှင်ဇာတ်ကားသည် ဒါရိုက်တာ ဏကြီး ရိုက်ကူးပြီး ဗစ်တိုရီးယား ရုပ်ရှင်ထုတ်လုပ်ရေး မှ ဖြန့်ချိသည့် ရုပ်ရှင်ဇာတ်ကားတစ်ခု ဖြစ်သည်။
စာရေးဆရာမကြီး ကြည်အေး၏ မီ ဝတ္ထုကို ပြန်လည်ရိုက်ကူးထားသည့် ဇာတ်ကားဖြစ်ကာ ပိုင်ဖြိုးသု၊ နေတိုး၊ ရဲအောင်၊ မင်းဦး၊ သားညီ၊ အောင်ရဲထိုက်တို့ ပါဝင်သရုပ်ဆောင်ထားသည်။
၂၀၁၈ ခုနှစ်၊ နိုဝင်ဘာတွင် ရုံတင်ပြသခဲ့သည်။
ရိုက်ကူးရေး မီ ဝတ္ထုကို ပိုင်ဖြိုးသုက ဝယ်ယူခဲ့ကာ သူမ၏ ဗစ်တိုရီးယားရုပ်ရှင် ထုတ်လုပ်ရေးမှ စီစဉ်ရိုက်ကူးခြင်း ဖြစ်ပြီး ဗစ်တိုရီးယားရုပ်ရှင်ထုတ်လုပ်ရေး၏ ဒုတိယမြောက် ရုပ်ရှင်ဇာတ်ကားကြီးဖြစ်သည်။
ရိုက်ကူးရေးကို ၂၀၁၇ ခုနှစ်၊ ဒီဇင်ဘာလလယ်တွင် စတင်ခဲ့သည်။
အဓိက ဇာတ်ကောင်များ မီ အဖြစ် ပိုင်ဖြိုးသု သော်ဆွေ အဖြစ် နေတိုး မောင်ကိုလေး အဖြစ် အောင်ရဲထိုက် ဦးတင်မောင် အဖြစ် မင်းဦး ဦးဘချစ် အဖြစ် ရဲအောင် ရွှေဓားမြှောင် အဖြစ် သားညီ ဝေဖန်မှုများ ကျန်းမာရေးသံတမန်အဖြစ် ခန့်အပ်ခံထားရသော ပိုင်ဖြိုးသုက မီရုပ်ရှင်ဇာတ်ကားတွင် ဆေးလိပ်သောက်သည့်ပုံဖြင့် သရုပ်ဆောင်ထားသလို ရုပ်ရှင်ပိုစတာတွင်လည်း ဆေးလိပ်သောက်နေသောပုံကြောင့် လူမှုကွန်ယက်တွင် ဝေဖန်မှုများ ရှိခဲ့သည်။
ထို့ကြောင့် ရန်ကုန်မြို့ရှိ တိုင်းကျန်းမာရေးဦးစီးဌာနရုံးတွင် စာနယ်ဇင်းရှင်းလင်းပွဲကို နိုဝင်ဘာ ၁၃ ရက်နေ့က ပြုလုပ်ခဲ့သည်။
ကိုးကား ပြင်ပလင့်ခ်များ Category:မြန်မာ ရုပ်ရှင်ဇာတ်ကားများ Category:၂၀၁၈ ရုပ်ရှင်ဇာတ်ကားများ။
ယထာသန္တတိဓုတင် ဆောက်တည်မည့် ရဟန်းသည် မိမိအား ချထားသော ကျောင်းအိပ်ရာ နေရာ၌သာလျှင် နေရ၏။
ကျောင်းအိပ်ရာနေရာ၌ မက်မောသော တဏှာဖြင့် ချထားပေးသည့် နေရာအတိုင်းမနေပဲ မိမိစိတ်ကြိုက် ကျောင်းအိပ်ရာနေရာ၌ မနေရပေ။
နေရာ၌ နေလိုသော တဏှာဖြင့် ရဟန်းငယ်များကို နေရာမှ ထသွားအောင် မပြုလုပ်ရပေ။
ဆောက်တည်ပုံ ဤဓုတင်အား ဆောက်တည်မည့်ရဟန်းသည် သေနာသနလောလုပ္ပံ ပဋိက္ခိပါမိ ဟု ပါဠိဘာသာဖြင့်လည်းကောင်း၊ ကျောင်းအိပ်ရာနေရာ၌ မက်မောသော တဏှာကို ပယ်ပါ၏ ဟု မြန်မာဘာသာဖြင့်လည်းကောင်း၊ ယထာသန္တတိကင်္ဂံ သမာဒိယာမိ ဟု ပါဠိဘာသာဖြင့်လည်းကောင်း၊ ချထားပေးသော နေရာ၌ နေလေ့ရှိသော ရဟန်း၏ အကြောင်းစေတနာကို ဆောက်တည်ပါ၏ ဟု မြန်မာဘာသာဖြင့်လည်းကောင်း ရွတ်ဆိုကာ ဆောက်တည်ရ၏။
ဓုတင်ဆောင် ရဟန်း ၃-မျိုး ဤ၌လည်း (၁) အမြတ်စား (= ဥက္ကဋ္ဌ) ဓုတင်ဆောင် ရဟန်းသည် မိမိအတွက် ရောက်လာသော ကျောင်းကို ဝေးလွန်းသလော၊ နီးလွန်းသလော၊ ဘီလူး, မြွေစသော ဘေးရန်ရှိသလော၊ ပူသလော၊ အေးသလောဟု မေးရန်အခွင့်မရှိ ချေ။
(၂) အလတ်စား (= မဇ္ဈိမ) ဓုတင် ဆောင်ရဟန်းသည်ကား မေးခွင့်ရှိ၏။
သို့သော် သွား၍ မကြည့်ကောင်း။
(၃) အညံ့စား (= မုဒုက) ဓုတင်ဆောင် ရဟန်းသည် သွား၍ ကြည့်ရှုပြီးသော် မနှစ်သက်ခဲ့လျှင် တခြား ကျောင်းကို ပြောင်းယူနိုင်ခွင့် ရှိ၏။
ယင်း ရဟန်း ၃-မျိုးလုံး ကျောင်း၌ လျှပ်ပေါ်မှု တဏှာဖြစ်ခဲ့သော် ဓုတင်ပျက်၏။
တိပိဋကအဘိဓာန် အတွဲ-၁၁ ဓုတင်ပျက်စီးခြင်း ကျောင်းအိပ်ရာနေရာ၌ မက်မောသော တဏှာဖြစ်ကာမျှ၌ ယထာသန္တတိဓုတင် ပျက်၏။
ထိုဓုတင်ဆိုင်ရာသည် သံဃိကကျောင်းများတွင် သံဃာဝါစဉ်အလိုက် ကျောင်းနေရာ ခွဲဝေချထားရာ၌သာ ဆိုလိုသည်၊ ယနေ့ခေတ်၌ ထိုသို့ကျင့်သုံးခြင်း မရှိသလောက်ပင် ဖြစ်၍ သင့်တော်သလိုသာ ဆောက်တည်ကျင့်သုံးကြရာ၏။
ထိုသို့ဓုတင်သီးသန့် မဆောင်သာသော်လည်း၊ မြို့ကျောင်း၌ဖြစ်စေ၊ ရွာကျောင်း၌ဖြစ်စေ၊ တောရကျောင်း၌ဖြစ်စေ၊ ရိပ်သာကျောင်းများ၌ဖြစ်စေ မိမိသီတင်းသုံးရာ နေရာ အဆောင်အဦ တို့၌ဖြစ်တတ်သော လောလုပ္ပတဏှာကို ခါတွက်ရန်မှာ ဤဓုတင်၏လိုရင်းအနှစ်သာရ ဖြစ်ပေတော့သည်။
ယထာသန္ထတိကဓုတင် ဆောင်ရကျိုး (၁) ရသမျှဖြင့်သာ ရောင့်ရဲတင်းတိမ်ရမည် ဟူသော ဘုရားရှင်၏ ဩဝါဒကို လိုက်နာခြင်း၊ (၂) သီတင်းသုံးဖော်တို့၏ အစီးအပွါးကို လိုလားရှာမှီးသူ ဖြစ်ခြင်း၊ (၃) ညံ့၏ ကောင်း၏ဟု အထူးကြံမှုကို စွန့်ပယ်နိုင်ခြင်း၊ (၄) ချစ်ခြင်း မုန်းခြင်းကို ပယ်နိုင်ခြင်း၊ (၅) အာရုံမျိုးစုံ၌ တပ်မက်ခင်မင်မှု တဏှာ၏ ဝင်ပေါက် တံခါးကို ပိတ်နိုင်ခြင်း၊ (၆) အနိစ္စတာ စသော ဂုဏ်တို့အားလျော်သေ အသက်မွေးမှု ရှိခြင်း ဟူသော အကျိုးများကို ရနိုင်သည်(ဝိသုဒ္ဓိ၊၁၊၇၅)။
တိပိဋကအဘိဓာန် အတွဲ-၁၁ တိုက်တွန်းချက် ယထာသန္တတိဓုတင်ဆောင် ပုဂ္ဂိုလ်သည် မိမိရအပ်သော ကျောင်းဖြင့် ရောင့်ရဲလွယ်၏။
ယုတ်မြတ် ဆိုးကောင်း ရွေချယ်ခြင်းမရှိသဖြင့် မြက်ခင်းပေါ်၌ပင် ချမ်းသာစွာအိပ်စက်နိုင်စွမ်း၏။
မွန်မြတ်သောကျောင်း၌လည်း မတပ်မက် ညံ့ဖျင်းသောကျောင်း၌လည်း အမျက်မထွက်။
(ဝါငယ်သူတို့အား) နေရာမှဖယ်ကြပါ၊ သွားကြပါ ဟု ပြောဆိုနိုင်လျက် မပြောဆိုခြင်းဖြင့် သီတင်းသုံးဖော်တို့၏ အကျိုးကိုလိုလားသောစိတ်ဖြင့် သနားစောင့်ရှောက်တတ်၏။
ထို့ကြောင့်… မြတ်စွာဘုရားရှင်သည် ချီးမွမ်းတော်မူအပ်သော၊ အရိယာသူတော်ကောင်းတို့၏ အလေ့အကျင့်ဖြစ်သော မိမိအားညွှန်ပြချပေးသော ကျောင်း၌သာ မွေ့လျော်သည်၏အဖြစ်ကို (ယထာသန္တတိဓုတင်ဆောင်သူအဖြစ်ကို) ပညာရှိသော ယောဂီရဟန်းသည် နှစ်သက်မြတ်နိုးစွာ ကြိုးကုတ်အားထုတ်အပ်ပေသတည်း။
သဗြဟ္မစရိယ-ဓမ္မဝိနယ ကိုးကား Category:ဗုဒ္ဓဘာသာ အလေ့အကျင့်များ။
ကျိတ်ရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ကွင်းကလေးကျေးရွာအုပ်စု၌ တည်ရှိသည်။
ဟောင်သရောမြစ်၏ အရှေ့ဘက်ကမ်းပေါ်တွင် တည်ရှိသည်။
ရွာနေရာကုတ်မှာ ၁၇၀၈၅၇ ဖြစ်သည်။
လိင်ပြန်ခြင်း ဆိုသည်မှာ သာမဏေအား လူ၏ အသွင်အပြင်သို့ ပြန်လည် ပြောင်းလဲပေးခြင်း ဖြစ်၏။
သာမဏေသည် ဆယ်ပါးသီလကို စောင့်ထိန်းရ၏။
ထိုသို့ စောင့်ထိန်းနေသည့် သာမဏေသည် ပါဏာတိပါမှ သုရမေယ အထိ ရှေ့ငါးပါးသီလတွင် တစ်ပါးပါးကို ကျူးလွန်မိပါက သရဏဂုံ ပျက်စီးသွား၏။
ထို့အပြင် သာမဏေ မဟုတ်တော့ဘဲ လူဖြစ်သွား၏။
သင်္ကန်းဝတ်ထားသဖြင့် အသွင်အပြင်သာ ရှိတော့ပြီး လူဖြစ်နေ၏။
ထို့ကြောင့် သင်္ကန်းဝတ်ထားသည့် လူ ဖြစ်နေ၏။
ထို့ကြောင့် သင်္ကန်းဝတ်လူမှာ သရဏဂုံနှင့် သီလ ပျက်စီးသွားပြီ ဖြစ်သည့်အတွက် သင်္ကန်းနှင့် မထိုက်တန်တော့ပေ။
ထို့ကြောင့် လူဝတ်လဲကာ လူ့အသွင်အပြင်ကို ပြန်လည် ပြောင်းပေးရ၏။
ဤသည်ကိုပင် လိင်ပြန် သည်ဟု ဆိုကြသည်။
လိင်္ဂ၏ အဓိပ္ပာယ်မှာ အသွင်အပြင် ဖြစ်၏။
သရဏဂုံ ပြန်ထပ်ခြင်း တစ်ကြိမ်တစ်ခါ မတော်တဆ ကျူးလွန်မိ၍ နောင်အခါ ကျူးလွန်ခြင်းမရှိအောင် စောင့်ထိန်းလိုသော သူကိုမူ လူဝတ်မလဲစေ၊ လိင်မပြန်စေဘဲ သရဏဂုံ ထပ်မံပေးရ၏။
သရဏဂုံပေးရုံဖြင့် သီလပေးမှုကိစ္စပါ အလိုအလျောက် ပြီးစီး၏။
သီးခြားပေးရန် မလိုပေ။
သို့သော် စောင့်စည်းလိုစိတ် ပိုမိုထက်သန်ရန်အတွက် သီလပေးခြင်းက ပို၍ ကောင်း၏။
ဥပဇ္ဈာယ်ကိုမူ ထပ်မံ၍ ပေးရမည်။
လိင်ဆယ်ပါး အောက်ပါအချက်တို့တွင် တစ်ချက်ချက်ကို ကျူးလွန်သော သာမဏေအား လူဝတ်လဲပေးရ (လိင်ပြန်ပေးရ) ၏။
သတ္တဝါ၏ အသက်ကို သတ်ခြင်း။
သူတစ်ပါး၏ ပစ္စည်းကို မတရားယူခြင်း။
မမြတ်သော မေထုန်မှုကို ကျင့်ခြင်း။
မမှန်သော စကားကို ပြောခြင်း။
အရက်သေစာ သောက်စားခြင်း။
(ဤငါးချက်သည် ဆယ်ပါးသီလတွင် ပါဝင်ပြီး ဖြစ်၏။
) မြတ်စွာဘုရားကို အပြစ်ပြောခြင်း၊ ကဲ့ရဲ့ခြင်း။
တရားတော်ကို အပြစ်ပြောခြင်း၊ ကဲ့ရဲ့ခြင်း။
သံဃာတော်ကို အပြစ်ပြောခြင်း၊ ကဲ့ရဲ့ခြင်း။
မိစ္ဆာဒိဋ္ဌိအယူ ယူခြင်း။
ဘိက္ခုနီမကို ဖျက်ဆီးခြင်း။
ယင်းဆယ်ချက်အနက် စတုတ္ထအချက်နှင့်ပတ်သက်၍ သတိပြုသင့်သည်မှာ ရယ်စရာအဖြစ်ဖြင့်ပင် လိမ်ညာပြောဆိုခြင်းသည် သီလပျက်၍ လိင်ကျပေသည်။
ပဉ္စမအချက်တွင် အရက်သေစာမှန်း သိလျက်သောက်မှသာ လိင်ကျ၏။
မသိဘဲ သောက်လျှင်မူ လိင်မကျပေ။
သို့သော် ရဟန်းတော်ဖြစ်ပါက မသိဘဲ သောက်မိလျှင်လည်း အာပတ်သင့်၏။
ဘုရား၊ တရား၊ သံဃာ ရတနာသုံးပါးတွင် တစ်ပါးပါး၏ ဂုဏ်တော်ကို ထိပါးပုတ်ခတ်၍ အပြစ်ပြောဆိုသည့် သာမဏေကို ဆရာ ဥပဇ္ဈာယ်တို့က ရတနာသုံးကို အပြစ်ပြောပါက ရနိုင်သည့် ဆိုးကျိုးကို ပြောပြ၍ တားမြစ်ရမည်။
ထိုသို့ တားမြစ်၍ သာမဏေက ရှောင်ကြဉ်ပါမည်ဆိုလျှင် သဲဒဏ်၊ ရေဒဏ် ပေးပြီးနောက် သံဃာ့အလယ်တွင် အပြစ်ကို ဖော်ထုတ်လျှောက်ထားစေကာ ကန်တော့စေပြီးမှ သရဏဂုံ ပေးရမည်။
သီလပေး၍ ဥပဇ္ဈာယ် ယူရ၏။
ထိုသို့ တားမြစ်ပါသော်လည်း မရှောင်ကြဉ်သည့် သာမဏေကို လိင်ပြန်ပေးရမည်။
ဘုရားလက်ထက်၌ သာမဏေတို့သည် ရဟန်းတို့အပေါ် ရိုသေခြင်း မပြု၊ အကြီး အကဲအချုပ် အုပ်စိုးရာမထား၊ အသက်မွေး တူမျှအောင် မနေကြသဖြင့် ရဟန်းကောင်းတို့ ကဲ့ရဲ့ပြစ်တင်၍ ဘုရားရှင်အား လျှောက်ထားမှုကြောင့်ဘုရားရှင်က “အနုဇာနာမိ ဘိက္ခဝေ ပဉ္စဟင်္ဂေဟိ သမ္မန္နာဂတဿ သာမဏေရဿ ဒဏ္ဍကမ္မံ ကာတုံ”စသည်ဖြင့် အင်္ဂါငါးပါးနှင့် ပြည့်စုံသော သာမဏေအား ဒဏ်အမှု ပြုစိမ့်သောငှ (ဒဏ်ပေးရန်)ခွင့်ပြုတော်မူခဲ့သည်။
ထိုအချိန်ကစ၍ ဒဏ်အမှုဖြစ်ပေါ်လာသည်၊ ၎င်းပါဠိတော်၌ “ဘိက္ခူနံ အလာဘာယ ပရိသက္ကတိ”စသော နောက်အင်္ဂါ ငါးပါးသာ လာခဲ့သည်၊ သာမဏေ သိက္ခာပုဒ်ဆယ်ပါးတွင် ရှေ့သိက္ခာပုဒ်ငါးပါး လွန်ကျူးလျှင် လိင်ကျ၍ နောက်ငါးငါး လွန်ကျူးလျှင် ဒဏ်သင့်သောကြောင့် နောက်သိက္ခာပုဒ် ငါးပါး လွန်ကျူးမှု ထည့်သွင်းလျက် “ဒသဟင်္ဂေဟိ သမန္နာဂတဿ သာမဏေရဿ ဒဏ္ဍကမ္မံ ကာတဗ္ဗံ” စသည်ဖြင့် ဒဏ်ပေးရခြင်းအကြောင်း ဆယ်ပါးပြု၍ ရှေး ဆရာတို့ စီစဉ်တော်မူထားခဲ့သည်။
ဒသသု သိက္ခာပဒေသု ပုရိမာနံ ပဉ္စန္နံ အတိက္ကမော နာသနဝတ္ထု၊ ပစ္ဆိမာနံ အတိက္ကမော ဒဏ္ဍကမ္မဝတ္ထု။
(ဟာ-ထာ) ဒဏ်ဆိုတာ ဘာလဲ? သာမဏေအား ဆုံးမကြောင်းဖြစ်သော အမှုတို့ကို(ဒဏ္ဍ) ဒဏ်ဟု ဆိုသည်၊ ထိုအမှုမျိုးသည်ပင် ပြုလုပ်အပ်သောကြောင့် (ကမ္မ)ဟုလည်း ဆိုပြန်သည်၊ တနည်းအားဖြင့် နှိပ်ကွပ်မှုမျိုးက ဒဏ်ဟု ဆိုရသည်၊ ထိုအမှုသည်ပင် ပြုလုပ်အပ်သောကြောင့်(ကမ္မ)ဟုလည်း ဆိုပြန်သည်။
ဒရဏ္ဍန္တိ ဝိနေန္တိ ဧတေနာတိ ဒဏ္ဍော၊ သောဧဝ ကတ္တဗ္ဗတ္တာ ကမ္မန္တိ ဒဏ္ဍကမ္မံ၊ အာဝရဏာဒိ။
(တေ ဋီ, ဝိဋီ) ဒဏ္ဍကမ္မန္တိ ဝါ နိဂ္ဂဟကမ္မံ။
(တေဋီ) အပြစ်ရောက်သော သာမဏေအား မည်သည့်ကျောင်း မဝင်ရစသည် တားမြစ်ခြင်း၊ ရေခပ်စေခြင်း၊ ထင်း, သဲတို့ကို သယ်ယူဆောင်စေခြင်း စသောကိစ္စမျိုးသည်နှိပ်ကွပ်ဆုံးမကြောင်းဖြစ်၍ (ဒဏ္ဍ ကမ္မ)ဒဏ်အမှုဟု မှတ်ပါ။
ပါဠိတော် ဒဏ်ပေးပုံ သူနေမြဲကျောင်း၌ မနေရန်၊ ထွက်ဝင်နေကျကျောင်းသို့ မဝင်ထွက်ရန် တားမြစ်သော ဒဏ်ပေးပုံကို မိန့်တော်မူသည်။
အဇာနာမိ ဘိက္ခဝေ ယတ္ထ ဝါ ဝသတိ၊ ယတ္တ ဝါ ပဋိက္ကမတိ၊ တတ္ထ အာဝရဏံ ကာတုံ။
(ဟာ-ပါ) အဋ္ဌကထာ ဆရာတို့က ဒဏ်ပေးပုံ အပြစ်အားလျော်စွာ ရေထမ်းစေခြင်း၊ ထင်းသဲစသည်တို့ကို ဆောင်ယူသယ်ပို့ခြင်း ဒဏ်အမှုကိုလည်း ပြုထိုက်၏ဟု ဆိုသည်။
အပရာဓာနုရူပံ ဥဒကဒါရု ဝလိကာဒီနံ အာဟရာပနမ္ပိ ကာတဗ္ဗံ။
(ဟာ-ထာ) ဘယ်သူက ဒဏ်ပေးနိုင်သလဲ ဥပဇ္ဈာယ်ဆရာကဒဏ်ပေးနိုင်ပါသည်။
ဥပဇ္ဈာယ်ဆရာကို မပန်ကြားပဲ ဒဏ်ပေးသော ရဟန်း ဒုက္ကဋ် အာပတ်သင့်သည်။
ဥပဇ္ဈာယ်ဆရာက ရှေးကတည်းက သာမဏေများအပြစ်တွေ့လျှင် ဒဏ်ပေးကြပါဟုပြောဆို ထားလျှင် မပန်ကြားပဲ ဒဏ်ပေးနိုင်သည်၊ သာမဏေတွေ ဒဏ်အပြစ် လွန်ကျူးမှုတွေ့ပါက ဥပဇ္ဈာယ်အား အပြစ်ပြ၍ ဒဏ်ပေးပါဟု ပြောဆို အပ်၏။
သုံးကြိမ်တိုင် ပြောကြားလျက် ဒဏ်မပေးလျှင် မိမိကိုယ်တိုင်လဲ ဒဏ်ပေးအပ်၏ဟု (အဋ္ဌကထာ) ဆိုသည်။
ဘယ်လို နှလုံးသွင်း၍ ဒဏ်ပေးသင့်သလဲ ? နောင် ရှောင်ကြဉ်လိမ့်မည် ဟူသော နှလုံးထားဖြင့် သာမဏေအား သနားညှာတာ၍ ဒဏ်ပေးအပ်၏၊ သာမဏေ လူထွက်အောင်, ပျက်စီးအောင် စသော ယုတ်မာသော နှလုံးထားဖြင့် ဒဏ်မပေးအပ်ပါ။
ဘုရားရှင်က ဘယ်သို့ မိန့်သလဲ? သံဃာ့အာရာမ်အားလုံး မဝင်, မထွက်ရဟု တားမြစ်သော ဒဏ်မျိုး၊ မစားရ, မသောက်ရအောင် ခံတွင်းပိတ်သော ဒဏ်မျိုးကို မပေးရ၊ ပေးလျှင် ဒုက္ကဋ် အာပတ်သင့်စေဟု မိန့်သည်။
ငါ ဒဏ်ပေးတယ် အနေမျိုးဖြင့် ကျောက်ဖျာ အပူပေါ် အိပ်ခိုင်းခြင်း၊ ကျောက်, အုတ်ခဲ စသည်တို့ကို ဦးခေါင်းပေါ်ချ၍ ရွက်ထားစေခြင်း၊ ရေထဲနှစ်ခြင်း အမှုမျိုးကို မပြုအပ်ဟု (အဋ္ဌကထာ) ဆိုသည်။
သာမဏေတို့ကဲ့သို့ ရဟန်းတို့အား ဒဏ်မပေးသင့်ဘူးလား? တပည့်ဖြစ်သော ရဟန်းတို့အား ဒဏ်ပေးခြင်း အပ်သည်ဟု (အဋ္ဌကထာ) ဆိုသည်။
အောက်ပါအချက် ဆယ်ချက်ကို ကျူးလွန်သည့် သာမဏေကို သဲဒဏ်၊ ရေဒဏ် ပေးထိုက်သူ ဖြစ်၍ ဒဏ်ပေးရ၏။
“ဒဏ်ထိုက်သည်” ဟုလည်း ခေါ်၏။
နေ့လွဲ ညစာ စားခြင်း။
က၊ ဆို၊ တီးမှုတ်ခြင်၊ ယင်းတို့ကို ကြည့်ရှုနားထောင်ခြင်း။
ပန်းပန်ခြင်း၊ သနပ်ခါး၊ ပေါင်ဒါ၊ မိတ်ကပ်၊ အမွှေးအကြိုင် လိမ်းကျံ ရှုရှိုက်ခြင်း။
မြင့်မြတ်သောနေရာ၊ မြတ်သော နေရာတို့၌ နေထိုင်အိပ်စက်ခြင်း။
ရွှေ၊ ငွေ၊ ဒင်္ဂါး၊ အကြွေ၊ ငွေစက္ကူတို့ကို ကိုင်ခံခြင်း။
(ဤငါးပါးသည် ဆယ်ပါးသီလတွင် ပါဝင်ပြီး ဖြစ်၏။
) ရဟန်းတော်များ လာဘ်မရအောင် အားထုတ်ခြင်း။
ရဟန်းတော်များ အကျိုးပျက်စီးအောင် အားထုတ်ခြင်း။
ရဟန်းတော်များ နေမြဲကျောင်း၌ မနေရအောင် အားထုတ်ခြင်း။
ရဟန်းတော်များကို ဆဲရေးခြင်း၊ ခြိမ်းခြောက်ခြင်း။
ရဟန်းအချင်းချင်း ကွဲပြားအောင် ကုန်းတိုက်ခြင်း။
အရှင်ဇာတိပူဇကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း ဝိပဿီမြတ်စွာဘုရားလက်ထက် ဝိပဿီမြတ်စွာဘုရား ဖွားမြင်ချိန်တွင် ဖြစ်၏။
ထိုအချိန်တွင် တောတောင်၊ သမုဒ္ဒရာနှင့်တကွ မဟာပထဝီမြေကြီးသည် တုန်လှုပ်၏။
နိမိတ်ဖတ်သူတို့သည် “ဘုရားပွင့်လတ္တံ့” ဟုပြောကြ၏။
ထိုသို့ နိမိတ်ဖတ်သူတို့၏ ပြောစကားကို အရှင်ဇာတိပူဇကထေရ် သည် ကြား၍ ဖွားမြင်စ ဘုရားလောင်းကို ပူဇော်ခြင်း ပြု၏။
ထိုသို့ ပြုပြီးနောက် ထိုနေရာတွင်ပင် သေဆုံးခဲ့၏။
အကျိုးခံစားရခြင်း ဤဘဒ္ဒကမ္ဘာမှ ကိုးဆယ့်တစ်ကမ္ဘာထက်တွင် ဖွားမြင်စ ဘုရားလောင်းကို ပူဇော်ခဲ့သည့် အချိန်မှစကာ အပါယ်လေးဘုံသို့ မကျရောက်ခဲ့ရပေ။
ဤဘဒ္ဒကမ္ဘာမှ သုံးခုမြောက် ကမ္ဘာထက်တွင် “သုပါရိစရိယ” အမည်ဖြင့် စကြဝတေးမင်း သုံးဆယ့်လေးကြိမ် ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်ဇာတိပူဇကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
အရှင်သေရေယျကထေရ် သည် မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။
ဘဝဇာတ်ကြောင်း အရှင်သေရေယျထေရ် သည် ဗေဒင်သုံးပုံကို တတ်မြောက်သည့်သူ ဖြစ်၏။
တစ်ခုသောအချိန်တွင် လွင်ပြင်၌ မြတ်စွာဘုရားကို ဖူးမြင်ရ၏။
ထိုအခါ အရှင်သေရေယျထေရ် သည် လိပ်ဆူးရွှေပန်းကို ယူကာ မြတ်စွာဘုရားအား ပူဇော်ခဲ့၏။
အကျိုးခံစားရခြင်း ထိုသို့ မြတ်စွာဘုရားအား ပန်းပူဇော်ခဲ့သည့် အကျိုးကြောင့် ကမ္ဘာတစ်သိန်းပတ်လုံး အပါယ်လေးဘုံသို့ မရောက်ခဲ့ရပေ။
ဤဘဒ္ဒကမ္ဘာမှ တစ်သောင်းငါးထောင်သော ကမ္ဘာထက်တွင် “ဝီတမလ” အမည်ဖြင့် စကြဝတေးမင်း နှစ်ဆယ့်ငါးကြိမ် ဖြစ်ခဲ့၏။
ဂေါတမမြတ်စွာဘုရားထက်ထက် နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်သေရေယျကထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။
သင်္ဘောဆိပ်သည် မြန်မာနိုင်ငံ၊ မွန်ပြည်နယ်၊ မော်လမြိုင်ခရိုင်၊ ရေးမြို့နယ်တွင် ရှိသော ရွာဖြစ်သည်။
ကိုးကား ပြင်ပလင့်များ Satellite map at Maplandia.com ကဏ္ဍ:ရေးမြို့နယ်ရှိ ရွာများ။
ဆင်ဖိုဆင်မဘုရားသည် ပေါင်မြို့မှ ၆ မိုင်ခန့်အကွာတွင် ရှိမုကျိ​​ကျေးရွာ၌တည်ထားကိုးကွယ်သော ဘုရားဖြစ်ကာ ကျောက်ဖို၊ ကျောက်မဘုရားဟုလည်း အမည်တွင်သည်။
ဘုရားသို့ ကျက်ပေါင်ဘုန်းကြီးကျောင်းရှိရာ လမ်းမှ တဆင့် သွားရပြီး၊ တောင်ကုန်းပေါ် တက်ရသည်။
တွေ့မြင့်ရသော ကျောက်တုံးကြီးများအနက် အမြင့် အတောင် ၂၀ ကျော်၊ အလျား ၂၅ တောင်ခန့် ရှိ ကျောက်တုံးကြီး နှစ်တုံးသည် ဆင်နှစ်ကောင် ဘေးချင်းကပ် ယှဉ်တွဲ ရပ်နေသည့်ပုံ ဟန် ရှိပြီး၊ ဆင်တို့၏ အင်္ဂါနိမိတ်များ ပေါ်လွင်စွာ ပါရှိသည်။
ဖိုအင်္ဂါပါသော ကျောက်တုံးကို ကျောက်ဖို၊ ဆင်ဖိုကျောက်တုံးဟု လည်းကောင်း၊ မအင်္ဂါပါသော ကျောက်တုံးကို ကျောက်မ၊ ဆင်မကျောက်တုံးဟုလည်းကောင်း ခေါ်ကြသည်။
ယင်းကျောက်တုံး နှစ်တုံးပေါ် တည်ထားသော စေတီ နှစ်ဆူသည် ဉာဏ်တော် ၉ တောင်ခန့်စီ အသီးသီး ရှိပြီးလျှင်၊ ဆင်ဖိုကျောပေါ်က စေတီကို ကျောက်ဖိုဘုရား၊ ဆင်ဖိုဘုရားဟု ခေါ်ကာ၊ ဆင်မကျောပေါ်က စေတီကို ကျောက်မဘုရား၊ ဆင်မဘုရားဟု ခေါ်သည်။
ကျောက်တုံးပေါ်တက်၍ ကြည့်ရှုနိုင်ကြစေရန် အုတ်လှေကား ရှိသည်။
ကျောက်တုံးကြီးများ အောက်တွင်မူ သဘာဝဂူ သုံးဂူကို တွေ့မြင်နိုင်သည်။
သားသမီးရလိုသူများ၊ အိမ်ထောင်ရေးနှင့် ပတ်သက်သူများ လာရောက်ဖူးမြော် ဆုတောင်း အဓိဋ္ဌာန် ပြုကြလေ့ ရှိသည်။
ကျားစွယ်ဟူသည် ကျားသတ္တဝါမှ ရရှိသော ပုံမှန်မဟုတ်၊ ထူးခြားသော အစွယ် တစ်မျိုး ဖြစ်သည်။
"ကျားစွယ်မှာ အခေါင်း၊ ဝက်စွယ်မှာ အပိတ်" ဟူသော စကား ရှိသည်။
ပုံမှန်အားဖြင့် ကျားစွယ်သည် အခေါင်းပေါက် မရှိတတ်ချေ၊ များသောအားဖြင့် အပိတ် ဖြစ်နေသော ကျားစွယ်သည် အခေါင်းပွ ဖြစ်နေလျှင် ဝက်စွယ်ခေါင်းပိတ်ကဲ့သို့ပင် အစွမ်းသိဒ္ဓိ ရှိလာသည်။
ပယောဂကို နိုင်နင်းသည်။
ကလေးသူငယ်များလည်တွင် ဆွဲပေးထားခြင်းဖြင့် မာတြာနတ် မဖမ်းစားနိုင်၊ သွေး၍ တိုက်ပေးပါက ကျန်းမာစေသည်ဟု ယုံကြည်ကြသည်။
အထိန်းချုပ်ခံ ပစ္စည်း () ဆိုသည်မှာ စက်ပစ္စည်း အစိတ်အပိုင်းတစ်ခု ဖြစ်ပြီး စက်တစ်ခု သို့မဟုတ် စနစ်တစ်ခုကို ထိန်းချုပ်ခြင်းနှင့် လှုပ်ရှားစေခြင်းတို့ကို ဆောင်ရွက်သော ပစ္စည်း ဖြစ်သည်။
နမူနာပစ္စည်းအချို့မှာ ဆီပန့် ပလပ်ကွိုင် အင်ဂျက်တာ ခေါ် ဆီဖြန်းသွင်းခေါင်း လေထိန်းဗား ရီလေး ဆိုလင်နွိုက် ပန်ကာ LED မော်တာ ဆာဗိုမော်တာ စသဖြင့် ပါရှိနိုင်သည်။
သရပါတံခါးအဝင် ပုဂံမြို့တွင် တံခါး( ၁၂)ပေါက် ရှိကြောင်း သမိုင်းတွင် ဆိုသည်။
ယနေ့ ထင်ရှားစွာ တွေ့မြင်ရသော တံခါးမှာ သရပါတံခါး တစ်ပေါက်သာ ရှိတော့သည်။
သမိုင်းတွင် တွေ့ရသော တံခါး (၁၂)ပေါက်မှာ- အရှေ့ဘက် သာရဝတ်(သရဝဏ်) သာရပါ (သရပါ၊ သဗ္ဗရန်ကာ) သာရပေ မြောက်ဘက် သာတန်း ငါးမြီးခတ် ညောင်ဖြူ အနောက်ဘက် သာစည် မင်္ဂလာတံဆိပ် မကြည်သာ တောင်ဘက် ဝင်မနား မတောင်းတ ကလေ တို့ဖြစ်သည်။
တံခါး (၁၂)ပေါက်တွင် နတ် (၁၃) ပါး စောင့်သည်ဟု ရာဇဝံသဇာလိနီကျမ်း ၌ ဖော်ပြထားသည်။
သရဝဏ်တွင် ဘက်သန်းပင်နတ် သရပါတွင် နတ်မောင်နှမ၊ သာရပေတွင် ရွှေပေသင်နတ်၊ သာတန်းတွင် ဇမ္ဗူတန်ဆောင်နတ်၊ ငါးမြီးခတ်တွင် ကုဝေရနတ်၊ ညောင်ဖြူတွင် ဇမ္ဗူသပြေနတ်၊ သာစည်တွင် ဇမ္ဗူတမွတ်နတ်၊ မင်္ဂလာတံဆိပ်တွင် ဝိရူပက္ခနတ်၊ မကြည်သာတွင် မြင်းဖြူရှင်နတ်၊ ဝင်မနားတွင်ငနွှဲသင်နတ်၊ မတောင်းတတွင် ဝိရူပက္ခနတ်၊ ကလေတွင် ငါးဆွဲသင်နတ်၊ ဦးခင်မောင်ကြီး(ရန်ကုန်တက္ကသိုလ်) ရေး ပုဂံဘုရားများ သမိုင်းနဲ့ ဧည့်လမ်းညွှန်၊ စာ-၂၆ ကိုးကား Category:ပုဂံခေတ် Category:ပုဂံ Category:မြန်မာနိုင်ငံရှိ ရှေးဟောင်းအမွေအနှစ် အဆောက်အအုံများ။
ဧရာဝတီမြစ်ကမ်းဘေး အကောင်တောင်နံရံရှိ ဗုဒ္ဓရုပ်ပွားတော်များ အကောက်တောင်သည် ပဲခူးတိုင်းဒေသကြီး ပြည်ခရိုင် ပန်းတောင်းမြို့နယ် ထုံးဘိုမြို့ အဆုံးနှင့် ဧရာဝတီတိုင်းဒေသကြီး ဟင်္သာတခရိုင် ကြံခင်းမြို့နယ် သောကြာဒူး ကျေးရွာအုပ်စု၌ တည်ရှိပြီး ဧရာဝတီမြစ်ကမ်းပါးယံရှိ ကျောက်သားနံရံများတွင် ရေးထွင်းထားသော ရှေးဟောင်းဘုရားဆင်းတုများ အမြောက်အမြားရှိသည့်အတွက် အနယ်နယ် အရပ်ရပ်မှ ဘုရားဖူးဧည့်သည်များသာမက နိုင်ငံခြားသားခရီးသွားများလည်း လာရောက်လည်ပတ်ဖူးမြော်ကြသည်။
ရှေးအခါက ဤနေရာသည် လှေသင်္ဘောများကို အခွန်ကောက်ယူရာ နေရာဖြစ်ခဲ့သောကြောင့် လှေဖြင့်ပါလာကြသော ကျောက်ဆစ်ပညာရှင်များက ကျောက်တောင်ကမ်းပါးယံကြီးများကို ထွင်းထု၍ နှောင်းလူတို့ ပူဇော်နိုင်ရန် မိမိတို့တတ်မြောက်ထားသည့်ပညာဖြင့် လုပ်အားဒါနပြုခဲ့ကြခြင်းဖြစ်သည်။